CELEX: 32011R0737
Language: lv
Date: 2011-07-26 00:00:00
Title: Komisijas Īstenošanas regula (ES) Nr. 737/2011 ( 2011. gada 26. jūlijs ), ar ko groza Padomes Regulas (EK) Nr. 1217/2009 I pielikumā iekļauto apgabalu sarakstu

27.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 195/42
            
         KOMISIJAS ĪSTENOŠANAS REGULA (ES) Nr. 737/2011
   (2011. gada 26. jūlijs),
   ar ko groza Padomes Regulas (EK) Nr. 1217/2009 I pielikumā iekļauto apgabalu sarakstu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā (1), un jo īpaši tās 3. pantu,
   ņemot vērā Francijas un Ungārijas lūgumu,
   tā kā:
   
               (1)
            
            
               Regulas (EK) Nr. 1217/2009 I pielikumā ir iekļauts apgabalu saraksts minētās regulas 2. panta d) punkta nozīmē.
            
         
               (2)
            
            
               Saskaņā ar minēto pielikumu Francija ir iedalīta divdesmit divos apgabalos. Regulas (EK) Nr. 1217/2009 piemērošanas vajadzībām Francija ir lūgusi apgabalu sarakstam pievienot Gvadelupu (Guadeloupe), Martiniku (Martinique) un Reinjonu (La Réunion).
            
         
               (3)
            
            
               Saskaņā ar minēto pielikumu Ungārija ir iedalīta septiņos apgabalos. Ungārija ir lūgusi samazināt apgabalu skaitu Regulas (EK) Nr. 1217/2009 piemērošanas vajadzībām, apgabalus Közép-Dunántúl, Nyugat-Dunántúl un Dél-Dunántúl apvienojot vienā Aizdonavas (Dunántúl) apgabalā un apgabalus Közép-Magyarország, Észak-Alföld un Dél-Alföld apvienojot vienā Alfeldas (Alföld) apgabalā.
            
         
               (4)
            
            
               Tādēļ būtu attiecīgi jāgroza Regula (EK) Nr. 1217/2009.
            
         
               (5)
            
            
               Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1217/2009 I pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. pārskata gada.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 26. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 328, 15.12.2009., 27. lpp.
   
      PIELIKUMS
      Regulas (EK) Nr. 1217/2009 I pielikumu groza šādi:
      
                  1)
               
               
                  saraksta daļai, kas attiecas uz Franciju, pievieno šādus apgabalus:
                  
                              “23.
                           
                           
                              Guadeloupe
                           
                        
                              24.
                           
                           
                              Martinique
                           
                        
                              25.
                           
                           
                              La Réunion”;
                           
                        
            
                  2)
               
               
                  saraksta daļu, kas attiecas uz Ungāriju, aizstāj ar šādu:
                  “Ungārija
                  
                  
                              1.
                           
                           
                              Észak-Magyarország
                           
                        
                              2.
                           
                           
                              Dunántúl
                           
                        
                              3.
                           
                           
                              Alföld”.